Ελευθεροχώρι Μαγνησίας

Το Ελευθεροχώρι ή Κοκκινόβραχος είναι οικισμός της Θεσσαλίας στην Περιφερειακή Ενότητα Μαγνησίας.

Γενικά στοιχεία 
Το Ελευθεροχώρι βρίσκεται στα δυτικά όρια με την Περιφερειακή Ενότητα Λάρισας, σε υψόμετρο 370 μέτρα. Απέχει περίπου 18 χλμ. ΝΔ. από το Βελεστίνο (έδρα του δήμου) και 43 χλμ. Δ.-ΝΔ. από τον Βόλο. Βόρεια του χωριού είναι η Αργιθέα Λάρισας, δυτικά ο Άγιος Χαράλαμπος Λάρισας ενώ στα νοτιοδυτικά του περνάει η ΕΟ Καρδίτσας - Βόλου. Το χωριό είναι γνωστό για τις ιππικές συναντήσεις που διοργανώνονται στην περιοχή του με την αιγίδα του δήμου Ρήγα Φεραίου.

Διοικητικά - πληθυσμιακά στοιχεία 
Αναφέρεται επίσημα, μετά την Ένωση της Θεσσαλίας, το 1883 με την παλιά της ονομασία από την τουρκοκρατία ως Αρδουάν στο ΦΕΚ 126Α - 02/04/1883 να προσαρτάται στον τότε δήμο Σκοτούσσης. Το 1928 με το ΦΕΚ 156Α - 08/08/1928 μετονομάστηκε σε Κοκκινόβραχος και το 1984 με το ΦΕΚ 36Α - 26/03/1984 σε Ελευθεροχώριο. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Άγιο Δημήτριο, την Κοκκίνα, το Περίβλεπτο και τα Κοκκαλαίικα αποτελούν την κοινότητα Περιβλέπτου που υπάγεται στην Δημοτική Ενότητα Φερών του Δήμου Ρήγα Φεραίου και σύμφωνα με την απογραφή 2011 απογράφησαν 101 κάτοικοι.

Εξωτερικοί σύνδεσμοι 

 Νεολιθικός οικισμός στο Ελευθεροχώρι (Κοκκινόβραχος)
 8η Ιππική συνάντηση Ελευθεροχωρίου - Προορισμός η Μονή Τεκέ
 Συλλογή λαογραφικού υλικού του χωριού Ελευθεροχώρι, της επαρχίας Βελεστίνου, του νομού Μαγνησίας.

Παραπομπές 

Χωριά του νομού Μαγνησίας
Δήμος Ρήγα Φεραίου